Perlman het in die loop van sy loopbaan reeds wêreldwyd opgetree, asook deur die VSA. Hy het opgetree tydens sulke geleenthede soos 'n staatsdinee by die Withuis ter ere van Koningin Elizabeth die Tweede van die, Verenigde Koninkryk en tydens die Presidensiële inhuldiging van President Obama van die VSA. Hy het ook die Detroit Simfonieorkes sowel as die Westchester Filharmonies Orkes gedirigeer.
Perlman was in 1945 in Tel Aviv gebore in 'n Joodse gesin. Sy ouers, Chaim en Shoshana Perlman, was boorlinge van Pole en het in die 1930's na die Britse Protektoraat van Palestina geïmmigreer voordat hulle ontmoet en later getroud is. Perlman het op die ouderdom van vier jaar polio opgedoen. Hy loop sedertdien met behulp van krukke en beenstutte en speel die viool in 'n sittende posisie. Hy gebruik sedert 2018 krukke of 'n elektriese skoeter vir beweeglikheid.
In 1987 het hy by die Israel Filharmoniese Orkes (IFO) aangesluit vir hul konserte in Warskou en Boedapest sowel as ander stede in die Oos-Blok lande. Hy het met die IFO in die lente van 1990 getoer vir die orkes se heel eerste uitvoering in die Sowjetunie, met konserte in Moskou en Leningrad. Hy het weer in 1994 met die IFO getoer en in China en Indië opgetree.
Behalwe vir die speel en opneem van klassieke musiek waarvoor hy die beste bekend het Perlman ook jazz gespeel, insluitende 'n plaat wat saam met die jazz pianis Oscar Peterson gemaak is, en bykomend hiertoe, klezmer. Perlman het al as solis opgetree vir 'n groot aantal rolprent klankbane soos die tema van die 1993 rolprent Schindler's List deur John Williams, wat gevolglik 'n Oscar vir die Beste Oorspronklike Klankbaan gewen het. Meer onlangs was hy die violis vir die 2005 rolprent Memoirs of a Geisha saam met die tjellis Yo-Yo Ma. Perlman het seleksies van die klankbane van rolprente wat vir Beste Oorspronklike Klankbaan genomineer is gespeel tydens die 73ste Grammy toekennings saam met Yo-Yo Ma en tydens die 78ste toekennings.[verwysing benodig]